Jarl av Leicester

Jarl av Leicester er en tittel i adelstittel i Det forente kongerike. Den ble opprinnelig opprettet i det 12. århundre som en engelsk adelstittel. Den nåværende opprettelsen er den syvende, foretatt i 1837. Slektssetet er Holkham Hall nær Wells-next-the-Sea i Norfolk. 

Historie

Tittelen ble først opprettet for Robert de Beaumont, som dog alltid heller brukte sin franske tittel greve av Meulan. Tittelen gikk i arv i tre generasjoner, hvor alle jarler het Robert. Den mannlige Beaumont-linjen døde ut med den fjerde jarlen. Hans eiendommer ble delt mellom to søstre, og tittelen gikk til sønnen av eldste søster, Simon de Montfort. Ektemannen til den yngre søsteren, Saer de Quincy, ble jarl av Winchester. De Montfort ble aldri formelt anerkjent som jarl på grunn av antipatien mellom England og Frankrike som rådet i tidsrommet. Hans andre sønn, som også het Simon de Montfort, fikk offisiell anerkjennelse. Han ble en fremtredende person under Henrik III, og falt i slaget ved Evesham i 1265. Eiendommene og titlene ble da inndratt.

Etter kort tid ble både titler og eiendommer gitt til kongens yngste sønn, Edmund Crouchback. Hans sønn, Thomas, ble henrettet for høyforræderi i 1322, og dermed ble titlene igjen inndratt. Bare noen få år etter ble de gitt til hans yngre bror Henry. Henrys sønn, Henry of Grosmont, etterlot seg bare to døtre og eiendommene ble delt mellom dem. Den eldste datteren, Matilda, fikk tittelen som så ble brukt av hennes mann, Wilhelm V av Holland. Men Matilda døde etter kort tid, og tittelen gikk derfor videre til John av Gaunt, som var gift med hennes yngre søster Blanche. Han ble senere også hertug av Lancaster. Både hertugdømmet og jarledømmet fikk bidere til hans sønn, Henry Bolingbroke, og ble innlemmet i kronen da han ble konge som Henrik IV. 

Jarledømmet ble senere gjenopprettet for Elisabeth Is favoritt Robert Dudley. Ettersom han døde uten arvinger falt tittelen bort. 

Tittelen ble så opprettet på nytt for Robert Sidney, som var nevø av Dudley. Slekten hadde tittelen inntil den syvende jarlen døde uten arvinger. 

Femte opprettelse var for Thomas Coke, men også han døde uten arvinger. 

Tittelen gikk så til George Townshend. Den gikk i arv i en generasjon, men linjen døde så ut i 1855. 

Allerede før Townshend-linjen døde ut ble tittelen også gitt til Thomas William Coke. Han ble formelt sett jarl av Leicester av Holkham, mens Townshend fortsatt var jarl av Leicester. Coke-linjen regnes også som rettmessige jarler av Leicester, og ettersom behovet for å differensiere mellom linjene raskt falt bort brukes normalt ikke av Holkham som en del av tittelen.

Jarler, første opprettelse

NavnFødtFikk tittelDødMerknaderRobert de Beaumont11071118Robert de Beaumont110411181168Robert de Beaumont11681190Robert de Beaumont11901204Simon de Montfortca. 117012041218Simon de Montfort120812181265Henrettet, tittelen inndratt

Jarler, andre opprettelse

NavnFødtFikk tittelDødMerknaderEdmund Crouchback124512651296Sønn av Henrik IIIThomas Plantagenet, 2. jarl av LancasterCa. 128012961322Tittelen inndratt 1322Henry PlantagenetCa. 128113271345Tittel gitt tilbake 1327Henry av Grosmont13451361John av Gaunt134013611399Henry Bolingbroke136713991413Ble konge 1399, tittelen underlagt kronen

Jarler, tredje opprettelse

NavnFødtFikk tittelDødMerknaderRobert Dudley154015641588Døde uten arvinger

Jarler, fjerde opprettelse

NavnFødtFikk tittelDødMerknaderRobert Sidney16181626Robert Sidney159516261677Philip Sidney161916771698Robert Sidney164916981702Philip Sidney167617021705John Sidney168017051737Jocelyn Sidney168217371743

Jarler, femte opprettelse

NavnFødtFikk tittelDødMerknaderThomas Coke169717441759

Jarler, sjette opprettelse

NavnFødtFikk tittelDødMerknaderGeorge Townshend175517841811George Townshend177818111855

Jarler, syvende opprettelse

NavnFødtFikk tittelDødMerknaderThomas William Coke175418371842Thomas William Coke182218421909Thomas William Coke184819091941Thomas William Coke188019411949Thomas William Coke190819491976Anthony Louis Lovel Coke190919761994Edward Douglas Coke193619942015Thomas Edward Coke19652015

Arvingen til tittelen er Thomas Cokes sønn,  Edward Horatio Coke, Vicomte Coke, født 2003.

Kilder
Lords and Earls of Leicester
Levi Fox, «The Honor and Earldom of Leicester: Origin and Descent, 1066-1399», English Historical Review, 54 (1939), 385-402

Kategori:Engelske jarledømmer
Kategori:Britiske jarledømmer